Diari Oficial de la Generalitat Valenciana


Sumari del DOGV 9938, del 17-09-2024 (2024/9354)

RESOLUCIÓ 13 de setembre de 2024, per la qual es publica la relació definitiva de persones que han superat el procés excepcional d'estabilització pel sistema de concurs de mèrits per a cobrir les places previstes de l'agrupació professional funcionarial de l'annex I del Decret 69/2022, de 27 de maig, del Consell, pel qual s'adapten les ofertes d'ocupació pública de 2020 i 2021 per al personal de l'Administració de la Generalitat, aprovades i pendents de convocatòria, i s'executa la Llei 20/2021, de 28 de desembre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9938

Data del DOGV
:   17-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/9354

CVE
:   DTLX-Y-7673-4980

Data del document
:   13-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

Concloses les proves selectives per a l'accés al cos indicat més amunt, convocades mitjançant l’Ordre 30/2022, de 14 de novembre, de la Conselleria de Justícia, Interior i Administració Pública (DOGV 9470 / 15.11.2022), i d'acord amb el que s’assenyala en l'article 19 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en la base 9 de la convocatòria, pertoca la publicació, en el *Diari Oficial de la Generalitat Valenciana*, de la relació definitiva de persones aprovades, i es concedeix termini per a presentar la documentació exigida.

En virtut de la competència atribuïda en la lletra m) de l'apartat 1 de l'article 8 de la Llei 4/2021, de 16 d'abril, de la Generalitat, de la Funció Pública Valenciana, en relació amb l'article 18 del Decret 3/2017, així com en la base 9 de la convocatòria, i a proposta del director general de Funció Pública,

RESOLC

*Primer*

Publicar, a proposta de l'òrgan tècnic de selecció, la relació de persones que han superat les proves selectives, per ordre de puntuació, de les convocatòries que es detallen a continuació:

|  |  |  |
| --- | --- | --- |
| Convocatòria 96/21  Convocatoria 96/21 | APF-01-01 Serveis de suport general de l’administració de la Generalitat. Escala subalterns.  APF-01-01 Servicio de apoyo general de la administración de la Generalitat. Escala subalternos | ANNEX I  ANEXO I |
| Convocatòria 97/21  Convocatoria 97/21 | APF-01-02 Serveis de suport general de l’administració de la Generalitat. Escala ajudant de neteja.  APF-01-02 Servicios de apoyo generales de la administración de la Generalitat. Escala ayudante de limpieza. | ANNEX II  ANEXO II |
| Convocatòria 98/21  Convocatoria 98/21 | APF-01-03 Serveis de suport general de l’administració de la Generalitat. Escala vigilant.  APF-01-03 Servicio de apoyo general de la administración de la Generalitat. Escala vigilante. | ANNEX III  ANEXO III |
| Convocatòria 99/21  Convocatoria 99/21 | APF-03-01 Serveis de suport en infraestructures culturals i deportives de l’administració de la Generalitat. Escala ajudant d’instal·lacions esportives.  APF-03-01 Servicios de apoyo en infraestructuras culturales y deportivas de la administración de la Generalitat. Escala ayudante de instalaciones deportivas. | ANNEX IV  ANEXO IV |
| Convocatòria 100/21  Convocatoria 100/21 | APF-04-01 Serveis de suport en agricultura, pesca i mediambient de l’administració de la Generalitat. Escala peó agrari.  APF-04-01 Servicios de apoyo en agricultura, pesca y medio ambiente de la administración de la Generalitat. Escala peón agrario. | ANNEX V  ANEXO V |
| Convocatòria 101/21  Convocatoria 101/21 | APF-04-04 Serveis de suport en agricultura, pesca i medi ambient de l’administració de la Generalitat. Escala peó forestal.  APF-04-04 Servicios de apoyo en agricultura, pesca y medio ambiente de la administración de la Generalitat. Escala peón forestal. | ANNEX VI  ANEXO VI |
| Convocatòria 102/21  Convocatoria 102/21 | APF-05-01 Serveis de suport socio-sanitaris i educatius de l’administració de la Generalitat. Escala ajudant de residència/servicis.  APF-05-01 Servicios de apoyo socio-sanitarios y educativos de la administración de la Generalitat. Escala ayudante de residencia/servicios. | ANNEX VII  ANEXO VII |
| Convocatòria 103/21  Convocatoria 103/21 | APF-05-02 Serveis de suport socio-sanitaris i educatius de l’administració de la Generalitat. Escala ajudant de cuina.  APF-05-02 Servicios de apoyo socio-sanitarios y educativos de la administración de la Generalitat. Escala ayudante de cocina. | ANNEX VIII  ANEXO VIII |
| Convocatòria 104/21  Convocatoria 104/21 | APF-05-05 Serveis de suport socio-sanitaris i educatius de l’administració de la Generalitat. Escala ajudant de laboratori.  APF-05-05 Servicios de apoyo socio-sanitarios y educativos de la administración de la Generalitat. Escala ayudante de laboratorio. | ANNEX IX  ANEXO IX |
| Convocatòria 105/21  Convocatoria 105/21 | APF-06-01 Serveis de suport del manteniment de l’administració de la Generalitat. Escala ajudant de manteniment general.  APF-06-01 Servicios de apoyo del mantenimiento de la administración de la Generalitat. Escala ayudante de mantenimiento general. | ANNEX X  ANEXO X |
| Convocatòria 106/21  Convocatoria 106/21 | APF-06-04 Serveis de suport del manteniment de l’administració de la Generalitat. Escala ajudant de manteniment de jardineria.  APF-06-04 Servicios de apoyo del mantenimiento de la administración de la Generalitat. Escala ayudante de mantenimiento de jardinería. | ANNEX XI  ANEXO XI |
| Convocatòria 107/21  Convocatoria 107/21 | APF-06-05 Serveis de suport del manteniment de l’administració de la Generalitat. Escala ajudant de manteniment de magatzem.  APF-06-05 Servicios de apoyo del mantenimiento de la administración de la Generalitat. Escala ayudante de mantenimiento de almacén. | ANNEX XII  ANEXO XII |
| Convocatòria 108/21  Convocatoria 108/21 | APF-06-07 Serveis de suport del manteniment de l’administració de la Generalitat. Escala ajudant de manteniment d’obra.  APF-06-07 Servicios de apoyo del mantenimiento de la administración de la Generalitat. Escala ayudante de mantenimiento de albañilería. | ANNEX XIII  ANEXO XIII |

  

*Segon*

Les persones mencionades hauran de presentar davant la Direcció General de Funció Pública, en el termini de deu dies hàbils comptats des de l’endemà de la publicació de la present resolució en el *Diari Oficial de la Generalitat Valenciana*, d’acord amb el que s'estableix en el Decret llei 12/2022, de 23 de setembre, del Consell, la documentació que corresponga a fi d'acreditar que reuneixen tots els requisits exigits en la convocatòria. La documentació exigida s'estableix en la base 9 de la convocatòria, que es reprodueix a continuació:

«(...)

a) Fotocòpia del DNI o NIE.

c) Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari, d'alguna administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional funcionarial o escala objecte de les convocatòries. En el cas del personal laboral, no trobar-se inhabilitada o inhabilitat per sentència ferma o a conseqüència d'haver sigut acomiadat disciplinàriament de manera escaient, per a exercir funcions similars a les pròpies de la categoria professional a la qual es pretén accedir.

Si es tracta de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes, en el seu estat, l'accés a l'ocupació pública.

d) Declaració responsable en la qual manifestaran posseir les capacitats i aptituds físiques i psíquiques necessàries per a l'acompliment de les funcions o tasques que corresponguen al lloc de treball. Esta declaració constituirà presumpció de disposar de tals capacitats i requisits d'aptitud per part de la persona declarant i podrà ser verificada, si és el cas, amb els informes mèdics que emeta el servici de prevenció corresponent, conforme al que es disposa en l'apartat 2 de l'article 62 de la Llei 4/2021, de 16 d'abril, de la funció pública valenciana després de la seua modificació pel Decret llei 7/2024, de 9 de juliol, del Consell, de simplificació administrativa de la Generalitat.

e) Els qui superen el processos selectiu, acreditaran els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat. El personal que no puga acreditar aquests coneixements haurà de realitzar els cursos de perfeccionament que, a l'efecte, es realitzaran a través de l'Institut Valencià d'Administració Pública (IVAP) en coordinació amb la Junta Qualificadora de Coneixements de Valencià.

Segons el preceptuat en la normativa, els qui superen les proves selectives, acreditaran els seus coneixements de valencià en el corresponent Coneixements orals o A2, mitjançant certificat expedit o homologat per la Junta Qualificadora de Coneixements de Valencià.

9.2. Les persones que superen el procés selectiu i que van sol·licitar una de les exempcions o bonificacions de les establides en la base 4, hauran de presentar, addicionalment, una fotocòpia autenticada dels documents acreditatius de la concurrència de tal exempció o bonificació.

(...)».

Les persones seleccionades que, dins del termini indicat, i excepte casos de força major, no presenten la documentació acreditativa o les que, a la vista d’aquesta documentació, no posseïsquen algun dels requisits exigits, no podran ser nomenades personal de la Generalitat, sense perjudici de la responsabilitat en què puguen haver incorregut per falsedat en les sol·licituds de participació.

*Tercer*

A fi d'assegurar la cobertura de les places convocades, quan es produïsquen renúncies de les persones seleccionades, abans del nomenament o presa de possessió, la Conselleria d'Hisenda, Economia i Administració Pública podrà requerir a l'òrgan tècnic de selecció una relació complementària de les persones que seguisquen a les proposades, per al possible nomenament com a personal funcionari de carrera.

La present resolució posa fi a la via administrativa i, contra aquesta podrà interposar-se un recurs potestatiu de reposició en el termini d'un mes comptat des de l'endemà de la publicació en el *Diari Oficial de la Generalitat Valenciana*, davant del mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el *Diari Oficial de la Generalitat Valenciana*, d’acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen fer ús, si escau, de qualsevol altre que estimen procedent.

  

València, 13 de setembre de 2024

Ruth Maria Merino Peña

Consellera d'Hisenda, Economia i Administració Pública

Esta disposició conté annexos. Consulteu-ne la versió en PDF.